b'\n_START_ARTICLE_\nGaston\n_START_SECTION_\nSk\xc3\xb8nheden og Udyret\n_START_PARAGRAPH_\nGaston har i starten rollen som den lokale helt i den lille franske landsby hvor filmen foreg\xc3\xa5r. En stor, muskul\xc3\xb8s mand med et langt sort h\xc3\xa5r formet som en hestehale. Gaston er en selvcentreret, narcissistisk, ubeh\xc3\xb8vlet, tv\xc3\xa6r og indbildsk mand. Han er elsket og beundret (specielt af 3 blonde pigefans) af n\xc3\xa6sten alle i landsbyen, undtagen den eneste kvinde som han er besat af og har besluttet sig for at gifte sig med: Belle. Gaston er skildret som v\xc3\xa6rende st\xc3\xa6rkt chauvinistisk imod kvinder til trods for at han h\xc3\xa6vder, at han elsker damerne. Han kalder Belle for sin "lillekone", og siger at de vil f\xc3\xa5 seks eller syv "flotte b\xc3\xb8rn" ligesom ham selv og siger ogs\xc3\xa5 at det er upassende for en kvinde at l\xc3\xa6se b\xc3\xb8ger, fordi "Snart f\xc3\xa5r hun id\xc3\xa9er og begynder at t\xc3\xa6nke". Han mener, at det at l\xc3\xa6se b\xc3\xb8ger ikke er for kvinder, sk\xc3\xb8nt han selv ikke er s\xc3\xa6rlig intelligent \xe2\x80\x93 "Primitiv", som Belle konstaterer._NEWLINE_Gaston g\xc3\xb8r mange fors\xc3\xb8g for at vinde Belle\'s hjerte, men hans arrogance og selvoptagethed er altid skyld i at de mislykkedes. En dag arrangerer Gaston et bryllup i Belle\'s have, og tr\xc3\xa6der ind i Belle\'s hus for at  fri til hende. Han afg\xc3\xb8r p\xc3\xa5 egen h\xc3\xa5nd, at hun skal \xc3\xa6gte ham og f\xc3\xb8rst senere informere hende om dette, men hun afviser ham og smider ham flyvende ned i en mudderp\xc3\xb8l i hendes have, hvor han bliver til grin over for landbyboerne. Han lader sin vrede g\xc3\xa5 udover den grinende Lefou (fransk for "fjolset"), hans n\xc3\xa6reste kammerat og livrist. Gaston erkl\xc3\xa6re, at han ikke har opgivet, og at han vil g\xc3\xb8re Belle til sin kone lige meget hvad. Senere i filmen synger Gaston, og hans h\xc3\xa5ndlangere sangen "Gaston", for at muntre Gaston lidt op. Midt i sangen, kommer Belles far Maurice, og sp\xc3\xb8rger Gaston om hj\xc3\xa6lp til at redde Belle fra Udyret, men da hverken Gaston, eller hans h\xc3\xa5ndlangere vil h\xc3\xb8re p\xc3\xa5, smider de ham ud i sneen. Men s\xc3\xa5 f\xc3\xa5r Gaston pludselig, en ide. Han vil lave et kup, der skal tage Maurice til fange. Maurices l\xc3\xb8sladelse kr\xc3\xa6ver blot, at Belle gifter sig med Gaston. Gaston og Lefou, ops\xc3\xb8ger l\xc3\xa6gen for psykisk syge Dr. Grumme (folk i landsbyen har den fejlagtige opfattelse af, at Maurice er sindsyg). Han kan bruges i Gastons plan. Gaston braser ind i Belles, og Maurices hus, hvor Maurice er draget af sted mod slottet, for at redde Belle. Gaston beordrer Lefou til at st\xc3\xa5 vagt, indtil Belle og Maurice kommer tilbage. Da de s\xc3\xa5 er vendt tilbage, st\xc3\xa5r Dr. Grumme uden for d\xc3\xb8ren, og siger at vil anbringe Maurice p\xc3\xa5 en form for psykiatrisk afdeling, i en vogn, hvor der st\xc3\xa5r "Asylum for Loons" p\xc3\xa5 (fransk for "skjulested for sindssyge"). Mens landsbybeboerne gerne vil have Maurice indlagt, bliver Belle rasende. Gaston siger, at de vil lade Maurice g\xc3\xa5, hvis Belle bliver hans kone. Da hun afviser ham, vil hun bevise at han ikke er sk\xc3\xb8r. Hun bruger tryllespejlet, og siger at det skal vise hende udyret. Hun forklarer landsbybeboerne, at selvom han ser farlig ud, s\xc3\xa5 er han rar og venlig, og at han er hendes ven. Gaston, som opdager at Belle er forelsket i udyret, beslutter sig for at sl\xc3\xa5 det ihjel, af ren jalousi. Han tager spejlet fra Belle, og l\xc3\xa5ser hende og Maurice inde, i deres egen k\xc3\xa6lder. Han f\xc3\xa5r hele landsbyen med sig, p\xc3\xa5 vej op til slottet, f\xc3\xa5r at dr\xc3\xa6be udyret(han f\xc3\xa5r dem til at tro, at udyret vil sl\xc3\xa5 deres b\xc3\xb8rn ihjel). Slottets beboere g\xc3\xa5r til modstand, da Gastons m\xc3\xa6nd bryder ind i slottet. Gaston, der kun er interesseret i at sl\xc3\xa5 Udyret ihjel sparker alle d\xc3\xb8rene, til v\xc3\xa6relserne op. Da han s\xc3\xa5 finder udyret(mens alle hans m\xc3\xa6nd flygter fra slottet, fordi de har tabt kampen mod slottes beboere), affyrer han en pil, som borer sig igennem Udyrets skulderblade. Han skubber til udyret, s\xc3\xa5 det falder ud af et af slottets vinduer. Mens udyret ligger p\xc3\xa5 kanten af slottet, starter Gaston med at h\xc3\xa5ne ham. Bagefter tager Gaston en k\xc3\xb8lle og skal til at sl\xc3\xa5 Udyret. Da Udyret griber fat i k\xc3\xb8llen, m\xc3\xa6rker Gaston dets vrede. Der sker en h\xc3\xa5rd sl\xc3\xa5skamp, p\xc3\xa5 slottet. P\xc3\xa5 et tidspunkt tager udyret fat om halsen p\xc3\xa5 Gaston, men da Gaston beder om n\xc3\xa5de, sk\xc3\xa5ner udyret ham(fordi Belle havde gjort udyrets hjerte bl\xc3\xb8dt). Da Gaston s\xc3\xa5 ser, at Belle st\xc3\xa5r p\xc3\xa5 altanen, kalder p\xc3\xa5 udyret, og viser at hun elsker udyret, bliver Gaston s\xc3\xa5 jaloux, og ulykkelig at han begraver sin dolk i siden p\xc3\xa5 udyret (Gaston er i dette \xc3\xb8jeblik sikker p\xc3\xa5, at udyret har tabt, og at han kan f\xc3\xa5 Belle til kone). Lige da Gaston tr\xc3\xa6kker dolken ud, sl\xc3\xa5r udyret den ud af h\xc3\xa5nden p\xc3\xa5 ham. Gaston tr\xc3\xa6der et skridt tilbage, og p\xc3\xa5 tagets kant glider han. Belle griber udyret, der er ved at falde om, mens Gaston fra slottet af, falder ned i voldgraven til sin d\xc3\xb8d, mens han stadig har det magiske spejl p\xc3\xa5 sig.'